जेरावनिखि गामि सोसननायखौ सोरखारा माब्लाबाबो मावा होननानै बुङो।   जेराव थाखानाय बिटिसिनि सिमाया बांनांगौवा दानख’ जानोसो थांगासिनो दं होननानै दुलाराय बर’ आइजो अनसाय आफादनि आफादगिरि  बिभारानी नार्जारीआ बुङो।   बिटिआर गोरोबथानि गेजेरजों बिटिसिनि बायजोआव थानाय  बर’फोरनि थाखाय बर’-कसारी  अट’नमास अवेलफेयार  काउन्सिल  दाफुंनानै होनो थाखाय आसाम सरखारा थांनाय 10 आगष्टआव केबिनेट थांखि लानायखौ बरायनायजों लोगोसे गोजोननाय फोरमायदों । बिथाङा बुंबावोदि बिटिआरनि माखासे दफाफोरा बरायथावब्लाबो मोननैसो दफानि सायाव दुलाराय बर’ आइजो अनसाय आफादआ हामजानाय मोनाखै ।   सोरबा आफाद एबा गौथुमफोरा बिटिआर गोरोबथानि  सायाव दुलाराय बर’ आइजो अनसाय आफादखौ  सावरायनो लेंहरोब्ला बाहागो लागोन  होननानैबो रोखा खालामनानै होयो बिभारानी नार्जारीआ।